=== Palazet på Rådhuspladsen ===
En håndfuld unge brugere af Ungdomshuset, der efter rydningen d. 2. marts 2007 var blevet husvilde, opstillede tirsdag d. 6. marts et telt på [[Rådhuspladsen (København)|Rådhuspladsen]], der skulle tjene som midlertidigt ungdomshus, indtil der kom en løsning på konflikten, og samtidig tjene til at gøre politikerne på Rådhuset og forbipasserende i øvrigt opmærksomme på situationen. Opførelsen skete under parolen: "I smed os på gaden – nu er vi her. Vi bli'r, til vi får et hus". Aktionen forløb fredeligt. Vej&Park fra Københavns Kommune samt Københavns Politi aflagde det 'nye' ungdomshus et besøg og fandt ingen problemer, så længe de unge, blot ryddede op efter sig<ref>{{Cite web |url=http://ekstrabladet.dk/nyheder/samfund/article279441.ece |title=Nyt Ungdomshus på Rådhuspladsen, Ekstra Bladet, 10.03.2007 |access-date=12. april 2007 |archive-date=21. marts 2007 |archive-url=https://web.archive.org/web/20070321025659/http://ekstrabladet.dk/nyheder/samfund/article279441.ece |url-status=dead }}</ref>. Det nye 'hus' blev døbt ''Palazet'' og nogle af Ungdomshusets sædvanlige aktiviteter – musik, kunst, gøgl, [[Veganisme|vegansk]] [[folkekøkken]] med mere – blev videreført fra denne nye adresse. Nogle bød velkommen med blandt andet mad, tæpper og adgang til strøm. Andre var dog mindre positive, og den 1. april blev teltet fjernet af politiet. Den følgende nat begik en mindre gruppe aktivister hærværk mod bl.a. [[Københavns Bymuseum]]<ref>[http://www.dr.dk/Regioner/Kbh/Nyheder/Koebenhavn/2007/04/02/091846.htm  Uroligheder og hærværk på Vesterbro, P4 København, 02.04.2007]</ref>.
Filosofi Historie Kultur Foreninger Organisationer